‎(ซีรีส์สารคดีจาก NETFLIX)
‎(เซปป์ แบลตเตอร์ได้รับเลือกเป็นประธานฟีฟ่า ‎วันที่ 8 มิถุนายน 1998)
‎ตอนนี้พวกคุณได้ประธานคนใหม่แล้ว
‎ความปรารถนาสูงสุดของผม ‎คือการสร้างความสามัคคี
‎มันคือการหาเสียงที่บางครั้ง
‎เราก็เล่นกับ…
‎บางสิ่งที่บ้างก็ทำได้หรือถูกห้ามทำ
‎อย่างในสนามที่บางครั้งเราก็เตะหรือดึงเสื้อ
‎ผมจะไม่พูดว่าเราจะทำถึงขั้นสกัดจากข้างหลัง
‎เพราะแบบนั้นมันทำไม่ได้อีกแล้ว
‎แต่ที่สำคัญกว่านั้นคือ ‎ตอนนี้เราต้องค้ำจุนความสามัคคีในวงการฟุตบอล
‎ครอบครัวฟุตบอลฟีฟ่าซึ่งเป็นครอบครัวใหญ่ ‎จะสามัคคีเป็นหนึ่งเดียวกันต่อไปจากนี้
‎นั่นคือเป้าหมายของผม เท่านี้ครับ ขอบคุณมาก
‎ผมไม่รู้ว่าควรพูดว่า…
‎แล้วพบกันใหม่
‎หรือลาก่อน
‎แล้วทันใดนั้นผมก็เป็นประธาน
‎แล้วผมก็ได้ตระหนักถึงอำนาจที่…
‎ต้องขอบคุณทุกท่านซึ่งทำให้ผมเรียนรู้ที่จะอดทน
‎ทำให้ผมเรียนรู้ว่าความสามัคคีคืออะไร
‎แต่ผม…
‎ผมแปลกใจนิดหน่อยกับอำนาจที่ผมได้รับมา
‎แล้วพบกันใหม่ และก็ลาก่อน ขอบคุณ
‎(ปารีส ฝรั่งเศส ‎สองวันหลังการเลือกประธานฟีฟ่า)
‎(ฟีฟ่า ฟุตบอลโลกปี 1998)
‎ฟีฟ่ามีอำนาจมากเพราะมีฟุตบอลโลก
‎และประเทศต่างๆ ก็กระเหี้ยนกระหือรือ ‎อยากเป็นเจ้าภาพฟุตบอลโลก
‎มันช่วยประเทศสร้างภาพลักษณ์
‎ในแบบที่ไม่สามารถทำได้ด้วยสิ่งอื่น
‎ฟุตบอลโลกเป็นรายการเดียวในโลก
‎ที่ออกอากาศในประเทศส่วนใหญ่
‎ผมคิดว่าเราไม่มีทางคิดออกว่ายังมีอะไร
‎ที่นำคนเป็นล้านมารวมกันบนท้องถนน
‎และฟุตบอลโลกก็เป็นวิธีทำเงินอันดับหนึ่งของฟีฟ่า
‎เพราะพลังของการแข่งขันฟุตบอลที่ยิ่งใหญ่ที่สุด
‎ที่เกิดขึ้นทั่วโลกทุกสี่ปี
‎นั่นทำให้ฟีฟ่า ‎และประธานฟีฟ่ามีอำนาจอย่างแท้จริง
‎มีอำนาจที่จะไปต่อรองกับประเทศจริงๆ มากมาย
‎แต่อำนาจนั้นเป็นกับดักของการทุจริต
‎ผมเริ่มนำแนวคิดของโจเอา ฮาเวลันจ์มาพัฒนา
‎เขาบอกว่าฟุตบอล ‎ไม่ควรอยู่แค่ในยุโรปและอเมริกาใต้
‎แต่ควรเป็นทั่วโลก
‎ดังนั้นพอผมได้รับเลือก
‎ผมจึงเริ่มทำภารกิจ
‎ในปี 1998 ฟีฟ่านำเสนอตัวเอง ‎ในฐานะพลังเพื่อความดีของโลก
‎ฟีฟ่าทำโครงการพัฒนาต่างๆ ไปทั่วโลก
‎มันคือองค์กรฟุตบอลระดับโลก
‎ที่เกือบทุกประเทศในโลกร่วมเป็นส่วนหนึ่งของมัน
‎มันเหมือนองค์การสหประชาชาติของฟุตบอล
‎และนั่นคือตอนที่โครงการโกลเริ่มขึ้น
‎โครงการโกลเป็นความคิดริเริ่ม ‎ของประธานแบลตเตอร์
‎โครงการโกลที่ว่านี้
‎เป็นโครงการที่จัดทำขึ้นโดยเฉพาะ
‎ซึ่งจะส่งตรงไปที่ราก
‎ของสมาคมระดับชาติต่างๆ ‎ที่ต้องการความช่วยเหลือ
‎แนวคิดแรกคือทุกประเทศ ‎ควรมีสำนักงานใหญ่ประจำชาติ
‎แล้วก็… มีงบสี่แสนดอลลาร์เพื่อทำโครงการนั้น
‎มันเกี่ยวกับสนามกีฬา
‎มันเกี่ยวกับสนามหญ้าเทียม ‎มันเกี่ยวกับโครงการการศึกษา
‎โครงการโกลสำหรับพลาตินี่
‎เขามองว่ามันเป็นเรื่องที่วิเศษ ‎เพราะเขาเตรียมจะกระจายเงินลงไป
‎และสำหรับเขา ‎นี่คือการเมืองของฟุตบอลที่เขาฝันถึง
‎เรื่องพวกนั้นที่เกิดขึ้นที่เบื้องหลัง
‎เรื่องที่ไม่ค่อยดีงามหรือถึงขั้นสีเทาๆ
‎พลาตินี่ไม่อยากไปรับรู้
‎มีเรื่องราวมากมายที่ว่าเงินถูกส่งไปสมาคมต่างๆ
‎และสิ่งที่ควรจะสร้างกลับไม่ได้สร้าง
‎แล้วเงินนั่นก็อาจจะหายไป
‎อาคารนี้ควรจะเป็น ‎ศูนย์กลางกิจกรรมฟุตบอลในเคนยา
‎ไก่พวกนี้กำลังเดินเข้าไป
‎ในห้องที่ควรจะเป็นห้องประชุมใหญ่
‎พร้อมห้องครัว แต่ตอนนี้นี่คือเล้าไก่
‎นี่เป็นโครงการหนึ่งที่ได้รับเงินสนับสนุน
‎จากฟีฟ่า องค์กรกำกับดูแลระดับโลก
‎เป็นจำนวนเงินรวมทั้งสิ้น 35 ล้านชิลลิ่ง
‎แต่ในตอนนี้ ความเงียบดังมาก
‎การทุจริตรุนแรงมากเมื่อเป็นประเทศยากจน
‎เมื่อผู้คนแทบจะหาไม่พอยังชีพ
‎และที่น่าเสียดายคือ
‎ฟีฟ่าไม่ได้ขอรายงานหรือหลักฐาน
‎ซึ่งก็แปลว่าไม่มีใครรู้ว่าเกิดอะไรขึ้นกับเงิน
‎เมื่อฟีฟ่าเริ่มพูดถึงตัวเองว่าเป็นธนาคาร
‎ซึ่งก็คือธนาคารจริงๆ ‎ฟีฟ่าก็ไม่ต่างกับธนาคารให้กับสมาคมที่เป็นสมาชิก
‎แบบนี้ก็แน่นอนว่าต้องเกิดปัญหาแน่
‎นี่ควรเป็นแก่นที่ฟีฟ่าควรเป็น
‎และเราต้องตระหนักว่า ‎กีฬานี้ขยายตัวอย่างมหาศาล
‎และกลายเป็นสิ่งที่มีกำไรงามมาก
‎ช่วงที่เซปป์ แบลตเตอร์เป็นประธาน ‎มีการพัฒนาอยู่บ้างจริง
‎ซึ่งเป็นสิ่งที่เขาสัญญาไว้
‎ที่ทำให้เขาได้คะแนนเสียง ‎ในการเลือกประธานฟีฟ่า
‎มีผู้เล่นจากทวีปแอฟริกาสักกี่คนกัน
‎มีผู้เล่นจากแคริบเบียนกี่คน
‎มีผู้เล่นจากเอเชียกี่คน
‎นี่คือวิธีที่เราต้องมองอนาคตของฟุตบอล
‎อนาคตของฟุตบอลต้องยังคงเป็น ‎การแสดงออกถึงความหวังอันยิ่งใหญ่
‎ให้แก่เยาวชนทั่วโลก
‎และนั่นทำให้เขาได้ฐานอันแข็งแกร่ง ‎ของประเทศต่างๆ ที่พากันพูดว่า
‎"เรารู้ว่าเราไว้ใจเขาได้"
‎แต่ก็มีมุมมองที่เหยียดหยามว่า ‎นี่เป็นแค่องค์กรทางการเมือง
‎ซึ่งถ้าคุณยังคอยส่งเงินผ่านท่อน้ำเลี้ยงให้เรื่อยๆ
‎คุณก็จะชนะเลือกตั้งแน่ๆ
‎ไม่ใช่แค่เฉพาะผู้เข้าร่วมในฟุตบอลโลก
‎ที่จะได้ประโยชน์จากรายได้ของการแข่งขันนี้
‎แต่ทั้งครอบครัวฟีฟ่าจะได้รับผลดีโดยตรง
‎จากโครงการพัฒนาต่างๆ
‎กลับไปที่พวกคุณ สมาคมฟุตบอลแห่งชาติ
‎และกลับไปที่พวกคุณ สมาพันธ์ฟุตบอลด้วย
‎(ซูริก สวิตเซอร์แลนด์ ปี 2001)
‎ตอนนั้นเป็นสมัยแรกของเซปป์ แบลตเตอร์
‎ที่มีเรื่องใหญ่มากเรื่องหนึ่งเกิดขึ้น
‎ซึ่งก็คือการล่มสลาย
‎ของบริษัทกีฬาและสันทนาการนานาชาติ ‎หรือไอเอสแอลในปี 2001
‎บริษัทที่ก่อตั้งโดยฮอร์สต์ แดสเลอร์ ‎เจ้าของอาดิดาส
‎เพื่อซื้อสิทธิ์ทางการตลาด
‎สิทธิ์ในทีวีและสิทธิ์การเป็นสปอนเซอร์ ‎และขายต่อไปทั่วโลก
‎เผชิญการล่มสลายทางการเงินครั้งมโหฬาร
‎ฟีฟ่าสูญเสียทุกอย่าง
‎พวกเขาเสียธนาคารส่วนตัวไป ‎ไอเอสแอลคือธนาคารนั้น
‎เมื่อเงินนั่นหยุดไหลเข้ามา ‎ไม่มีมาตรการรับมืออย่างเร่งด่วน
‎จึงเกิดความยุ่งเหยิงวุ่นวายขึ้น
‎และเป็นความยุ่งเหยิงที่ส่งผล ‎ต่อทั้งเศรษฐกิจและการเมืองของฟีฟ่า
‎ฟีฟ่าต้องพึ่งพาไอเอสแอลในเรื่องเงิน
‎ที่พวกเขาใช้ป้อนให้แก่สมาพันธ์ทั้งหลาย
‎แต่แล้วจู่ๆ พวกเขาก็เกิด ‎วิกฤติการเงินเร่งด่วนขึ้นมา
‎และต้องรีบแก้ไขเรื่องนี้
‎ชายที่ทรงอิทธิพลที่สุดในวงการฟุตบอลโลก
‎กำลังเจอศึกหนักในการรักษาตำแหน่ง ‎เซปป์ แบลตเตอร์…
‎เซปป์ แบลตเตอร์กำลังเผชิญกับคำถามมากมาย
‎ซึ่งเหมือนข้อกล่าวหา ‎เกี่ยวกับการตัดสินใจของเขา
‎แม้แต่คุณธรรมของเขา ‎ในการจัดการกับไอเอสแอล
‎แบลตเตอร์อยากซ่อนไว้
‎ซึ่งพวกเขาก็ซ่อนมันไว้ได้พักหนึ่ง
‎จากนั้นปัญหาก็เริ่มถาโถมใส่ฟีฟ่า
‎มิเชล เซน-รุฟฟิเนนเป็นทนายชาวสวิส
‎และเมื่อแบลตเตอร์ชนะการเลือกตั้งปี 98
‎เขาเลื่อนตำแหน่ง ‎ให้เซน-รุฟฟิเนนเป็นเลขาธิการฟีฟ่า
‎แต่ในปี 2002
‎เขาเริ่มตั้งคำถาม
‎เขารวบรวมเอกสาร
‎ที่เขาบอกว่าแสดงถึง ‎การจัดการที่ผิดพลาดขนานใหญ่
‎ภายใต้การบริหารของแบลตเตอร์
‎ผมยังจำได้ว่าเราต่อต้านเซปป์ แบลตเตอร์ยังไง
‎มันพิเศษ มันเหมือนหนังของเฟลลินี่เลย
‎มันเหลือเชื่อจริงๆ
‎เราพบปัญหามากมาย
‎การทำบัญชีผิดๆ
‎ผลประโยชน์ทับซ้อน
‎และยังแสดงให้เห็นว่าอาจมีการทุจริตในองค์กร
‎เซน-รุฟฟิเนนรวบรวมสิ่งที่เขาคิดว่าเป็น ‎การร่วมมือกันของกรรมการบริหาร
‎ผู้ซึ่งควรมีภาระรับผิดชอบทางการเงินที่ดีกว่านี้
‎และเรียกร้องให้แบลตเตอร์เข้ามาจัดการ ‎หรือไม่ก็ลาออกไป
‎เราเชื่อว่าแบลตเตอร์ ‎ประธานฟีฟ่าทำเกินอำนาจหน้าที่
‎ผมอยากให้ทุกคนรู้
‎ว่าการเงินของฟีฟ่า ‎กำลังอยู่ในสถานการณ์ร้ายแรง
‎แต่ดูเหมือนไม่มีใครเลยจริงๆ ที่จริงจังกับเรื่องนี้
‎มีการร้องเรียนเรื่องอาชญากรรม
‎แต่เขาปฏิเสธทุกข้อกล่าวหา
‎ผมไม่ได้ทำสิ่งใด
‎ที่ศาลควรพิจารณาว่าเป็นความผิดเลย
‎ผมไม่ได้ทำอะไรผิดกฎของฟีฟ่า
‎ผมไม่ได้ทำผิดต่อสำนึกผิดชอบชั่วดีของผม
‎มันกลายเป็นเรื่องการเมือง
‎และมิตรภาพสำคัญกว่า
‎(การประชุมฟีฟ่า เกาหลีใต้ ปี 2002)
‎ผมจะมอบเวทีนี้ให้แก่คุณชัค เบลเซอร์
‎บอกตามตรงว่าผมค่อนข้างแปลกใจ
‎ที่ประธานคณะกรรมการตรวจสอบภายใน
‎เดินเข้ามาในโรงละครที่มีคนแน่นขนัด ‎และตะโกนว่า "ไฟไหม้"
‎ไม่มีไฟไหม้ครับ
‎ผมเดานะครับ ท่านประธาน
‎ว่าเสียงโวยวายทั้งหมดนี้ ‎ควรต้องยกให้ว่าเป็นเพราะความดีของท่าน
‎ให้กับงานที่ท่านทำ
‎ซึ่งตอนนี้ได้ถูกลดขั้นลงไปเป็น ‎เรื่องการเมืองเพื่อสร้างความแตกแยก
‎ที่เกิดขึ้นในช่วงสองสามเดือนที่ผ่านมานี่แล้ว
‎เมื่อคุณเห็นสิ่งนี้เกิดขึ้น
‎คุณจะเข้าใจว่าคนที่เป็น ‎ตัวแทนสมาคมฟุตบอลแห่งชาติ
‎ในการประชุมฟีฟ่า ‎ว่าพวกเขาไม่รู้เรื่องการเงินเลย
‎แบลตเตอร์อาจขึ้นเวที ‎และนำเสนอให้สมาชิกฟีฟ่าเห็น
‎ว่าไม่มีปัญหาเรื่องเงินใดๆ ทั้งสิ้น
‎เพราะเขามีเงินอยู่ในกระเป๋า
‎แต่ที่จริงเขาขายรายการแข่งขันในอนาคต
‎เพื่อแสดงให้เห็นว่าเขามีเงิน
‎เขาเป็นคนพูดเก่ง มีเสน่ห์
‎ถ้านี่เป็นบริษัทเอกชนก็คงล้มละลายไปแล้ว
‎ไม่มีอะไรเกิดขึ้น ‎มันเหมือนลมที่พัดมาแล้วก็ผ่านไป
‎(วันเลือกตั้งประธานฟีฟ่าปี 2002)
‎แบลตเตอร์ถูกท้าชิงอีกครั้งในปี 2002
‎คราวนี้พวกยุโรปหนุนหลังอิสซา ฮายาตู
‎- สวัสดีครับคุณฮายาตู ‎- สวัสดี
‎เขามาจากแคเมอรูน
‎พวกเขาคิดว่าเขาจะได้เสียงสนับสนุน
‎จากประเทศแอฟริกาและประเทศนอกยุโรป
‎เมื่อปี 98 พวกเขาแพ้
‎ตอนนี้พวกเขาเห็นโอกาส ‎ที่จะหาคนอื่นนอกจากแบลตเตอร์
‎มันเหมือนการแข่งฟุตบอล
‎คุณต้องชนะเป็น และคุณต้องต้องแพ้เป็น
‎แต่ผมก็หวังว่าผมจะชนะ
‎กลยุทธ์ในการสนับสนุนฮายาตูน่าสนใจมาก
‎เพราะพวกเขาคิดว่าบางที
‎การนำคนแอฟริกันเข้ามา ‎จะเขี่ยคนสวิสคนนี้ออกไปได้
‎พวกเขาสามารถส่งคนที่ควบคุมได้เข้ามา
‎มันยากเสมอที่จะเอาชนะ ‎ประธานที่ดำรงตำแหน่งอยู่
‎แทบจะเป็นไปไม่ได้เลย
‎ประธานฟีฟ่าแข็งแกร่งเกินไป ‎และหลังบ้านเขาก็ใหญ่เกินไป
‎ผู้สมัครที่ได้รับเลือก ‎เป็นประธานฟีฟ่าในวาระต่อไป
‎คือคุณโจเซฟ เอส. แบลตเตอร์
‎เขาชนะการเลือกตั้งอย่างท่วมท้น
‎จากนั้นเขาก็แก้แค้นเซน-รุฟฟิเนน
‎และในส่วนของเลขาธิการทั่วไป
‎เขาจะพ้นจากความรับผิดชอบใดๆ ที่อาจมีต่อฟีฟ่า
‎ปล่อยเขาไปตามทางของเขา
‎ตอนนี้ผม… ผมจะ…
‎มิเชล เซน-รุฟฟิเนน
‎คนบ้านนอกที่ผมพาเข้ามา
‎ด้วยความยินดีจริงๆ
‎แต่แล้วผมก็ต้องกำจัดเขา
‎เอาล่ะ เมื่อวาน ‎ผมหวังว่าประชาธิปไตยจะเกิดขึ้น
‎แต่น่าเสียดายที่วันนี้พวกคุณ สมาชิกในที่ประชุมนี้
‎และเราที่บนเวทีนี้ไม่ได้รับ
‎หลายคนบอกว่า "เซน-รุฟฟิเนน ‎เป็นบุคคลชั้นนำในฟีฟ่า
‎เขาก็สนแต่อำนาจ อิทธิพล ‎ตำแหน่งเหมือนคนอื่นๆ"
‎แต่เขาไม่เหมือนคนอื่น ที่พูดมาไม่ถูกต้อง
‎ผมมองดูการสื่อสาร
‎ที่พยายามจะให้มีการต้องรับภาระรับผิดชอบ
‎ซึ่งผมไม่เห็นตรงอื่นที่พูดถึงเรื่องนี้เลย
‎มันจึงมีบางอย่างที่ต่างออกไป ‎ในสิ่งที่เขาพยายามจะทำ
‎หวังจริงๆ ครับ หวังว่าฟีฟ่าจะไปรอด
‎เพราะการประชุมครั้งนี้ทำให้เห็นว่า
‎องค์กรนี้อยู่ในสภาพที่ย่ำแย่มาก
‎โอเคนะครับ ขอบคุณ
‎เพื่อนรักของผม…
‎มันช่าง… จริงๆ นะครับ…
‎เซปป์ แบลตเตอร์ผ่านอุปสรรคอันหนักหน่วงมาได้
‎เขาผ่านการล่มสลายของไอเอสแอลมาได้
‎และเขาผ่านการต่อสู้ครั้งสำคัญนี้มาได้
‎ที่มีคนของคณะกรรมการบริหาร
‎และเลขาธิการของเขาเองเข้าร่วม ‎เพื่อต่อต้านเขา
‎ผมจดจำความเชื่อใจของพวกคุณไว้แล้ว
‎ความเชื่อใจอย่างยิ่งของพวกคุณ ‎ที่มีต่อฟีฟ่าและผม
‎การชนะศึกเช่นนั้น
‎เขาก็ยิ่งนั่งในตำแหน่งประธานฟีฟ่าอย่างมั่นคง
‎อย่างเบ็ดเสร็จเด็ดขาดจริงๆ
‎มาร่วมมือกัน
‎และลืมสิ่งที่เกิดขึ้น ‎ในหลายเดือนที่ผ่านมานี้ไปเสีย ขอบคุณ
‎ฟุตบอลทุกประเทศมีสมาคมฟุตบอล
‎แล้วสมาคมเหล่านั้น ‎ก็สมัครเข้าสหพันธ์ระดับทวีป
‎ซึ่งเรียกว่าสมาพันธ์
‎สมาพันธ์แต่ละสมาพันธ์ ‎ก็จะเลือกสมาชิกจำนวนหนึ่ง
‎มานั่งในคณะกำกับดูแลของฟีฟ่า
‎ที่เรียกว่าคณะกรรมการบริหาร ‎ซึ่งมีสมาชิกทั้งสิ้น 24 คน
‎พวกเขาจะมาพบกันเป็นระยะๆ ปีละสองสามครั้ง
‎เพื่อตัดสินใจเรื่องระดับสูงของฟีฟ่า
‎และเรื่องหลักที่สำคัญเรื่องหนึ่ง
‎คือการโหวตว่าประเทศใด ‎จะได้เป็นเจ้าภาพฟุตบอลโลก
‎การตัดสินใจนั้นกระทำโดยคณะกรรมการบริหาร
‎มันเป็นสถาบันที่ทรงอิทธิพลที่สุด ‎ในวงการฟุตบอลจริงๆ
‎เพราะมันอยู่จุดสูงสุดของปิรามิด
‎ในช่วงเวลานั้นผมรู้สึกจริงๆ ว่าผู้บริหารฟีฟ่า
‎ประธานฟีฟ่าผู้ที่นำคนเก่งๆ ทุกคนมารวมกัน
‎ที่จริงคือมหาอำนาจของโลก
‎คณะกรรมการบริหารหรือเอ็กซ์โค ‎ไม่ใช่ที่ที่อยู่ง่ายเลย
‎มันคือกลุ่มคนที่กระหายอำนาจ
‎ที่พร้อมและยินดี
‎ที่จะเอามีดแทงข้างหลังกันทุกครั้งที่มีโอกาส
‎ไม่มีการคุยกันเรื่องฟุตบอล
‎พูดกันแต่เรื่อง… การต่อสู้
‎สู้กันให้ตายไปข้าง
‎กลายเป็นว่าคนพวกนี้ก็ไม่ต่างกับเด็ก
‎มีแต่เรื่องไร้สาระไม่มีที่สิ้นสุด
‎ผมคิดว่าคนส่วนใหญ่ที่ไปที่นั่นก็ไม่ได้มีอะไรมาก
‎คนพวกนี้ส่วนใหญ่บริหารกีฬาฟุตบอล
‎เพราะพวกเขาเห็นว่ามันเป็นธุรกิจ
‎ธุรกิจของครอบครัวที่พวกเขาจะหาเงินได้
‎แจ็ค วอร์เนอร์เหมาะมาก
‎เพราะแจ็ค วอร์เนอร์ ‎เป็นนักการเมืองที่เชี่ยวชาญ
‎ที่เข้าใจวิธีที่จะทำให้คนพอใจ
‎และได้สิ่งที่เขาต้องการ
‎ซึ่งก็หนีไม่พ้นตำแหน่งที่มีอำนาจสูงขึ้น
‎ในตอนนั้นแจ็ค วอร์เนอร์ได้เลื่อนขั้น
‎ขึ้นสู่ตำแหน่งที่อาวุโสมาก ‎ในวงการฟุตบอลนานาชาติ
‎ไม่มีใครอื่นที่มีอำนาจและทรงอิทธิพลแบบเขา
‎เขาบอกกับผม
‎"ถ้าคุณดูองค์ประกอบ ‎ของคณะกรรมการบริหารฟีฟ่าในตอนนี้
‎คุณจะเห็นว่าผมเป็นคนที่มีประสบการณ์มากที่สุด
‎ในคณะกรรมการบริหารฟีฟ่า"
‎"แต่มีปัญหาบางอย่าง"
‎"ตรินิแดด ประเทศของผม เป็นประเทศเดียว
‎จากประเทศของคณะกรรมการบริหาร ‎ที่ไม่เคยไปถึงฟุตบอลโลก"
‎ตลอดชีวิตของผม นั่นคือความใฝ่ฝัน
‎ทุกอย่างถูกจัดวางไว้ ‎เพื่อให้ผ่านเข้ารอบไปฟุตบอลโลก
‎ไม่มีประเทศไหนที่จะอดทน ‎กล้าหาญ มุ่งมั่นที่จะประสบความสำเร็จ
‎เพื่อจะเข้าสู่ฟุตบอลโลกรอบสุดท้าย ‎เท่าเราอีกแล้ว
‎และเราจะไปถึงจุดนั้นในไม่ช้า
‎เสียงนกหวีดหมดเวลาดังขึ้นแล้ว
‎ตรินิแดดและโตเบโกทำสำเร็จ ‎จะได้ไปยังดินแดนแห่งพันธสัญญา
‎พวกเขาจะได้ไปแข่งฟุตบอลโลกเยอรมนีปี 2006
‎เดนนิส ลอว์เรนซ์ ลูกโหม่งสุดสวย
‎พอมองย้อนกลับไปที่ฟุตบอลโลกครั้งนั้น ‎หรือแม้แต่การพูดถึงมันในตอนนี้
‎เราไม่เคยคุยเรื่องเล่นให้ทีมลิเวอร์พูล ‎หรือแมนเชสเตอร์ยูไนเต็ด
‎เราคุยกันแต่เรื่องเล่นให้ตรินิแดดในฟุตบอลโลก
‎เราคุยกันแต่เรื่องนั้น ‎นั่นคือจุดสูงสุดของผู้เล่นทุกคน
‎ตอนที่นกหวีดหมดเวลา ‎ดังขึ้นที่บาห์เรน ผมทรุดเลย
‎ผมระงับอาการไม่อยู่
‎แต่ผมจะบอกคุณว่า เราจะแบบ… ‎เราจะสร้างสีสันให้ที่เยอรมนี
‎ในแบบที่ไม่เคยมีประเทศทำมาก่อน
‎เราทำทุกอย่างเพื่อประเทศของเรา
‎การผ่านเข้าสู่ฟุตบอลโลกคือชีวิตของเรา
‎เราได้รับโอกาสนั้นเพราะการเสียสละของเรา
‎ผมได้เล่นให้ตรินิแดดและโตเบโก ‎ในช่วงเวลาที่โชคดีมาก
‎เพราะมีแจ็ค วอร์เนอร์
‎เขาเป็นทุกอย่างให้แก่ ‎ทีมฟุตบอลตรินิแดดและโตเบโก
‎เขาเป็นทุกอย่างให้แก่ฟุตบอลในแถบแคริบเบียน
‎ทุกการตัดสินใจของทุกประเทศ ‎ในแคริบเบียนเกิดขึ้นที่ตรินิแดด
‎ในออฟฟิศของแจ็ค
‎เขาเป็นฐานพลังของฟุตบอลในซีกนี้ของโลก
‎รัศมีนั่น บารมีแบบนั้นที่แผ่มาจากตัวเขา
‎คือมัน… สำหรับผม ‎ที่ยังเป็นนักฟุตบอลหนุ่ม มันเหนือจริงมาก
‎แจ็คตัดสินใจเรื่องต่างๆ ‎เกี่ยวกับฟุตบอลของเรามาสักพักแล้ว
‎เขาอยากมีอิทธิพลต่ออาชีพของผู้คน
‎เราเห็นเขาเป็นคนเดียวที่พยายามช่วยเรา
‎พอเราผ่านเข้ารอบฟุตบอลโลกได้
‎เราก็เริ่มคุยกันว่าจะเป็นยังไงต่อไป
‎ผู้เล่นจะได้เงินเท่าไหร่ต่อฟุตบอลโลกหนึ่งเกม
‎จะเป็นยังไง พวกเขาทำกันยังไง
‎เราจะได้เงินพิเศษที่เข้ารอบไหม อะไรยังไง
‎เราตัดสินใจขอประชุมกับคุณวอร์เนอร์
‎และเรามีรายการข้อเรียกร้องด้วย
‎สิ่งแรกที่เราตัดสินใจคือขอส่วนแบ่ง 70/30
‎ของรายได้เชิงพาณิชย์ที่จะได้จากฟุตบอลโลก
‎เราแบบ "ไม่ได้ เราขอไม่…"
‎ไม่มีใครให้เรา 30% หรอก นั่นมันไร้สาระ
‎แจ็คบอกว่า "ได้ ไม่มีปัญหา"
‎เรามองหน้ากันแล้วก็แบบ "โอเค"
‎เราคาดว่าจะมีการต่อรองถ่วงเวลา
‎เราไปที่เรื่องต่อไป ‎ซึ่งก็คือเงินพิเศษที่ผ่านเข้ารอบ
‎ที่ฟีฟ่ามอบให้แต่ละชาติที่ผ่านเข้ารอบฟุตบอลโลก
‎นั่นคือตอนที่อะไรๆ เริ่มติดขัด
‎เขาเริ่มร้อนรนนิดๆ เมื่อถกกันเรื่องนี้
‎แต่เราอยากให้มันเป็น 50/50 ‎ซึ่งเขาก็ตกลงที่ 50/50
‎เราเพิ่งไปประชุม ‎กับคนที่มีอำนาจที่สุดในวงการฟุตบอล
‎และทำให้เขายอมตกลงตามเรา เราชนะ
‎นั่นอาจเป็นการสนทนา ‎ที่น่าชื่นใจที่สุดที่เคยคุยกันมา
‎เมื่อเป็นเรื่องของเงิน
‎หลังจากนั้น
‎อะไรๆ ก็เริ่มดิ่งลงเหว
‎(ฟีฟ่า ฟุตบอลโลกปี 2006 เยอรมนี)
‎ตรินิแดดและโตเบโก ‎พวกเขาจะขึ้นไปได้ถึงขั้นไหน
‎ในแมทช์ที่ใหญ่ที่สุดในชีวิตเช่นนี้
‎ใครจะไปรู้
‎อาจจะชนะหวานหมู อาจจะแพ้กระเจิง ‎อาจจะเป็นวันที่ยิ่งใหญ่ที่สุด
‎ในประวัติศาสตร์ฟุตบอลแคริบเบียนอันแสนสั้นก็ได้
‎การได้เดินออกจากอุโมงค์ เข้าแถว ‎และฟังเพลงชาติดังขึ้น
‎นั่นเป็นช่วงเวลาที่ผม ‎ภาคภูมิใจที่สุดตั้งแต่เล่นกีฬามา
‎การได้ร้องเพลงชาติของผม
‎ที่เวทีใหญ่ที่สุดในโลก
‎ไม่รู้ยังไง แต่ผมมองเห็นพ่อแม่ผมบนอัฒจันทร์
‎พ่อของผม และอารมณ์ที่พวกท่านส่งออกมา
‎มันไม่สำคัญแล้วว่าหลังจากนั้นจะเป็นยังไง
‎นั่นคือความรู้สึกที่ได้ยืนอยู่ในสนาม ‎และเป็นส่วนหนึ่งของฟุตบอลโลก
‎พวกเราหลายคนเคยติดต่อกับคุณวอร์เนอร์มานาน
‎เวลาเราพบเขา เขาจะพูดว่า ‎"แข่งได้เยี่ยมมาก คุณทำได้ดี"
‎แต่พอถึงจุดหนึ่งจะมีคนพูดขึ้นว่า
‎"จำตารางที่คุณเคยบอกเราได้ไหม"
‎"ตกลงเป็นยังไงแล้ว"
‎ตารางที่แสดงกำไรเชิงพาณิชย์
‎รายได้เชิงพาณิชย์ที่เข้ามา
‎ผมเริ่มเห็นว่ามีการหักค่าที่พักในออสเตรีย
‎กับที่พักในเยอรมนี
‎และค่าตั๋วเครื่องบินก็ถูกหักจากรายได้เชิงพาณิชย์
‎"นี่คือส่วนแบ่งที่คุณจะได้ ‎ประมาณ 800 ดอลลาร์สหรัฐฯ"
‎ผมโกรธมาก
‎ความเชื่อใจและความศรัทธาทั้งหมด ‎ที่เรามีให้กับคุณวอร์เนอร์
‎ปลิวออกนอกประตูไปทันที
‎เพราะคุณกล้าดียังไง ‎ที่มาพรากช่วงเวลาแห่งความสุข
‎จากการได้แข่งกีฬาที่ใหญ่ที่สุดแบบนี้
‎มันรู้สึกเหมือนความสุขนั้นถูกกระชากไปจากเรา
‎ใช่
‎หลังฟุตบอลโลกผมจำได้ว่าโค้ช
‎เขาโทรหาผมและเขาบอกว่า ‎"ผมเห็นแล้วว่าคุณไปได้สวยกับสโมสรของคุณ
‎ผมอยากได้คุณมาอยู่ทีมผมจัง"
‎แล้วเขาก็พูดว่า "แต่ผมเลือกคุณไม่ได้"
‎"คุณถูกขึ้นบัญชีดำ"
‎"เราไม่ได้รับอนุญาตให้เลือกคน ‎ที่มีส่วนกับการโต้เถียงเรื่องเงินพิเศษ"
‎นั่นคือตอนที่ผมรู้ว่าเราถูกลงโทษ
‎ที่ถามหาความจริง
‎ในที่สุดรัฐบาลก็แก้ปัญหา
‎ในอีกแปดปีให้หลัง
‎มันกลายเป็นเรื่องน่าอายเกินไป
‎พวกเขาเสนอให้ตกลงกัน เราก็เลยตกลง
‎(รัฐรับตัวเลขที่ 1.3 ล้านดอลลาร์สหรัฐฯ ‎ให้นักฟุตบอล)
‎ยังมีเงินอีก 100 ล้านดอลลาร์ทีที ‎ซึ่งก็ประมาณ 15 ล้านดอลลาร์สหรัฐฯ
‎ซึ่งไม่สามารถอธิบายที่ไปได้เลย
‎แจ็คไม่เคยต้องชี้แจงเลยว่าเงินนั่นหายไปไหน
‎และเพราะเราไม่สามารถชี้แจงได้แน่ชัด
‎ในสิ่งที่เขาทำและไม่ได้ทำ
‎ตอนนี้เราเลยเจอกับสถานการณ์
‎ที่น้ำครำจากปีก่อน
‎ตอนนี้กำลังไหลลงท่อระบายน้ำ
‎มาสู่สถานการณ์ปัจจุบัน
‎สื่อต่างประเทศและฝูงชนต่างตื่นเต้น
‎คุณแมนเดลามาแล้ว
‎คุณเนลสัน แมนเดลา ชายผู้เป็นอิสระ
‎กำลังย่างก้าวแรกเข้าสู่แอฟริกาใต้ยุคใหม่
‎ประชาธิปไตยและเสรีภาพให้แก่ทุกคน ‎เป็นหนทางเดียวเท่านั้นที่จะเกิดสันติ
‎แบลตเตอร์ให้คำมั่นกับคนมากมาย
‎สิ่งหนึ่งที่เขาพูดถึงบ่อย
‎คือถ้าเขาได้รับเลือกเป็นประธานฟีฟ่า
‎เขาจะทำทุกอย่างที่ทำได้ ‎เพื่อนำฟุตบอลโลกไปแอฟริกา
‎เขาจะสนับสนุนไม่ทางใดก็ทางหนึ่ง
‎ถ้าเราย้อนกลับไปที่ ‎สมัยที่ฮาเวลันจ์เป็นประธานฟีฟ่า
‎และสร้างปัญหาใหญ่โตจากการแบ่งแยกสีผิว
‎แล้วเราก็ได้เห็นจุดจบของการแบ่งแยกสีผิว
‎เราได้เห็นเนลสัน แมนเดลา ‎ขึ้นมาเป็นบุคคลสำคัญระดับโลก
‎และเป็นสัญลักษณ์ของการอดทนผ่านการกดขี่
‎จนมาสู่โลกที่เท่าเทียมกันมากขึ้น
‎ฟีฟ่ากระตือรือร้นมากที่จะเกาะสิ่งนี้ไว้
‎ผมบอกได้ว่าตอนอยู่ฟีฟ่า สิ่งที่ผมทำคือ
‎การยืนหยัดอย่างแน่วแน่
‎ต่อต้านการแบ่งแยกสีผิวในแอฟริกาใต้
‎ถึงขนาดที่ตอนที่แมนเดลา ‎ได้รับเลือกเป็นประธานาธิบดี
‎ผมไปโยฮันเนสเบิร์ก
‎ไปแสดงความยินดีกับเขา ‎ในนามของฟุตบอลโลก
‎คุณแมนเดลา
‎ขอบคุณ ขอบคุณมากครับ
‎คนคนเดียวที่ผมจะไม่มีวันลืม
‎ก็คือเนลสัน แมนเดลา
‎เนลสัน แมนเดลา เวลาผมพูดถึงเขา
‎ผมมักจะตื้นตัน
‎เพราะครั้งแรกที่ผมพบกับเขา
‎ตอนนั้นผมยังเป็นเลขาธิการ
‎เขามองผม
‎แล้วเขาก็กอดผม
‎ผม…
‎แล้วเขาก็พูดว่า "เรียกผมว่ามาดีบาเถอะ"
‎ผมคิดว่าแบลตเตอร์นึกภาพตัวเองเป็นผู้สร้างสันติ
‎และเขาคิดว่า ‎เขาจะกลายเป็นบุคคลสำคัญของโลก
‎ไม่ใช่แค่ด้านฟุตบอล
‎แต่เป็นประมาณนักการทูตระหว่างประเทศ ‎ด้วยการนำฟุตบอลโลกมาที่แอฟริกา
‎ตั้งแต่วันแรก แบลตเตอร์อยากให้ ‎ฟุตบอลโลกเกิดขึ้นที่แอฟริกาใต้
‎ตั้งแต่วันแรกเขาเป็นเพื่อนกับแอฟริกา
‎ตั้งแต่วันแรกเขาสนับสนุนประเทศเล็กๆ ทั้งหมด
‎และในปี 2002 พวกเขาขอให้ผมเข้าร่วมฟีฟ่า
‎พวกเขาพูดกับผมว่า "เราต้องการเงินเพิ่ม"
‎"ดังนั้นคุณต้องสร้างโครงการเชิงพาณิชย์ใหม่ๆ
‎และเราให้เวลาคุณสามปี
‎เพื่อสร้างโครงสร้างเชิงพาณิชย์ของฟีฟ่า ‎เพื่อฟุตบอลโลกครั้งต่อไปขึ้นใหม่"
‎เมื่อถึงการเสนอตัว ‎เป็นเจ้าภาพฟุตบอลโลกครั้งต่อไป
‎แอฟริกาใต้ก็พยายามเสนอตัวอีกครั้ง ‎เช่นเดียวกับโมร็อกโก
‎และสองประเทศนี้
‎พวกเขาก็แบบประกวดประขันกันเพื่อให้ได้เป็น
‎โมร็อกโกพยายามเต็มที่
‎พวกเขาพาเบลเซอร์กับวอร์เนอร์ ‎และคนอื่นๆ ไปที่โมร็อกโก
‎ปรนนิบัติราวกับเชื้อพระวงศ์
‎ดูแลพวกเขาดีมาก
‎แต่แอฟริกาใต้มุ่งมั่นที่จะชิงมาให้ได้
‎และพวกเขาก็เต็มใจที่จะจ่าย ‎ซึ่งก็ปรากฏว่าต้องจ่ายหนักมาก
‎เกมระดับนานาชาติ ไม่ว่าจะเล่นที่ประเทศใด
‎ก็มีประโยชน์มหาศาล
‎ตอนนี้แอฟริกาใต้ก็เป็นส่วนหนึ่งของโลก
‎เราเจอเนลสัน แมนเดลาครั้งแรก ‎ตอนเราไปแอฟริกาใต้
‎ในช่วงที่เราไปตระเวนดูว่า ‎ใครควรจะได้เป็นเจ้าภาพฟุตบอลโลก
‎ที่แรกที่ไปคือโมร็อกโก
‎ที่ที่สองคืออียิปต์ ซึ่งทั้งคู่ต่างก็ปูพรมแดงต้อนรับ
‎เสร็จแล้วเราก็ไปที่แอฟริกาใต้ ‎และแมนเดลาก็อยู่ที่นั่น
‎ใจดีและสง่างามอย่างไม่น่าเชื่อ
‎และแผ่รัศมีจนเกือบจะเหมือนสนามพลัง
‎คุณรู้สึกได้ถึงบารมีของเขา
‎เราจะได้ร่วมกินมื้อเช้ากับมื้อค่ำกับเขา
‎และเขาก็จะคุยกับเรา
‎จากนั้นก็การเดินทางไปตรินิแดดกับเขา
‎บนเครื่องบินนาน 22 ชั่วโมงที่ฉาวโฉ่นั่น
‎ในหน้าแรกของบล็อกของชัค เบลเซอร์ ‎เป็นรูปชัคกับเนลสัน แมนเดลาเพื่อนเขา
‎ในเครื่องบิน กำลังไปที่ตรินิแดด
‎สิ่งที่เราเห็นก็คือ ‎บุคคลที่ยิ่งใหญ่ที่สุดผู้หนึ่งในประวัติศาสตร์
‎เนลสัน แมนเดลา
‎อยู่กับชัคที่ชื่อเสียงด่างพร้อย
‎เนลสัน แมนเดลามาถึงตรินิแดดและโตเบโกคืนนี้
‎ในการมาเยือนครั้งประวัติศาสตร์ ‎เป็นเวลาสองวัน
‎ประธานฟีฟ่าเซปป์ แบลตเตอร์เอง ‎ก็เดินออกมาด้านนอก
‎เขากับแจ็ค วอร์เนอร์ประธานคอนคาแคฟ ‎รอที่จะนำแมนดาลาไปยังสนามกีฬาโอวัล
‎แล้วเราก็ไปถึงตรินิแดดและถูกพาขึ้นเวทีทันที
‎แมนเดลาป่วยหนักมาก
‎เขาเหนื่อยมาก
‎พวกเขาพาเขาออกมา ‎ให้เขานั่งบนเก้าอี้ เดินสวนสนามให้เขา
‎ทั้งเต้นรำและร้องเพลง
‎แจ็ค วอร์เนอร์มีสามเสียงที่สามารถนำมาใช้
‎ในการโหวตที่ฟีฟ่า ‎ว่าใครจะเป็นเจ้าภาพฟุตบอลโลก
‎ทั้งหมดนี้คือการทำการประชาสัมพันธ์
‎ซึ่งแน่อยู่แล้วว่าจะสะท้อน ‎กลับมาเป็นคำสรรเสริญให้แจ็ค วอร์เนอร์
‎สำหรับผม ผมไม่มีอัตตา
‎จุดประสงค์ของผมในการพาพวกเขามาที่นี่
‎คือให้คนที่นี่มีโอกาสได้เห็นผู้นำที่ยิ่งใหญ่ของโลก
‎ซึ่งสำหรับผมนี่เป็นโอกาสครั้งเดียวในชีวิต
‎เขาอยากแสดงให้เห็นว่าเขามีอำนาจแค่ไหน
‎และนี่คือวิธีหนึ่ง ‎ที่จะพิสูจน์ให้เห็นว่าเขาคือผู้กุมอำนาจ
‎จนฉันไปถึงที่นั่นแล้วฉันถึงค่อย ‎"เขาทำแบบนี้ทำไม"
‎"เขาป่วยหนักมาก ‎เราทำแบบนี้กับคนที่แก่และป่วยไม่ได้"
‎(งานประกาศเจ้าภาพฟุตบอลโลกฟีฟ่าปี 2010)
‎ทุกคนที่อยากเป็นเจ้าภาพฟุตบอลโลก
‎ต้องเล่นตามกฎของคณะกรรมการบริหาร
‎มันไม่ใช่ปัญหาที่ตัวประเทศเอง ‎เพราะพวกเขาทำอะไรเองไม่ได้
‎พวกเขาแค่ต้องทำให้ได้ตามกฎ
‎แจ็ค วอร์เนอร์ทำได้ทุกอย่างตามต้องการ
‎จากการประชุมคณะกรรมการบริหารเมื่อเช้านี้
‎ถือเป็นความสำเร็จที่จะพูดว่า
‎"ใช่ เราภูมิใจ"
‎"เราภูมิใจในแอฟริกา"
‎ผมจะรู้พร้อมๆ กับพวกคุณ
‎ฟุตบอลโลกปี 2010
‎จะจัดขึ้นที่…
‎(แอฟริกาใต้)
‎เมื่อเราจะมีฟุตบอลโลกที่แอฟริกาใต้
‎สัญลักษณ์เช่นนี้เป็นเรื่องใหญ่มาก
‎และมันยิ่งชัดเจนมากตอนที่ทัวร์นาเมนต์เริ่มขึ้น
‎ว่านโยบายแบ่งแยกสีผิวได้สิ้นสุดลงแล้ว
‎และแอฟริกาใต้ใหม่หลังยุคแบ่งแยกสีผิว ‎กำลังเผยโฉมหน้าที่ดีที่สุดสู่ชาวโลก
‎นี่แหละคือจุดขาย
‎นี่เป็นการต่อสู้ที่ใช้เวลายาวนานถึงเจ็ดปี
‎และสิ่งที่เราจะทำ สิ่งที่เราต้องทำ
‎คือทำให้ได้ตามที่ฟีฟ่าพูดไว้
‎ว่านี่จะเป็นฟุตบอลโลกที่ยอดเยี่ยม
‎เราต้องทำให้แน่ใจว่า ‎นี่จะเป็นฟุตบอลโลกที่ยอดเยี่ยม
‎ฟุตบอลในภูมิภาคนั้นกลายเป็นความหลงใหล
‎มันเหมือนคุณให้ฝิ่นกับคนพวกนั้น
‎พวกเขาสูบฝิ่นแล้วก็มีความสุขอยู่พักหนึ่ง
‎พอพวกเขาตื่นขึ้นมาก็ "โอ้…"
‎พวกเขากำลังเรียนรู้ปัญหาของตัวเอง
‎มันเป็นเหมือนวิธีเยียวยาให้แก่…
‎ให้แก่ปัญหาที่ลึกไปกว่านั้น
‎เป็นบอลที่ดีมาก เป็นชาบาลาลา
‎เข้าแล้ว! บาฟานาบาฟานา
‎แอฟริกาใต้ยิงเข้าไปแล้ว
‎แอฟริกาใต้ได้รับสิทธิ์จัดฟุตบอลโลกในปี 2004
‎ครั้งแรกที่ผมได้ยินเรื่องการจ่ายเงิน
‎ให้แก่ซีเอฟยูและแจ็ค วอร์เนอร์โดยแอฟริกาใต้
‎ก็คือสามปีต่อมา ในปี 2007 หรือ 2008
‎แอฟริกาใต้ต่อรองเพื่อให้ได้สามเสียง
‎ที่วอร์เนอร์ควบคุมได้ ‎ซึ่งก็คือของเขาเอง ของเบลเซอร์
‎กับของตัวแทนคอนคาแคฟที่อยู่ในเอ็กซ์โค
‎พวกเขาบอกว่าจะมีเงินสินน้ำใจ
‎มอบให้แก่กองทุน ‎ชาวแอฟริกันพลัดถิ่นในแคริบเบียน
‎มีแรงกดดันอย่างมากจากแจ็ค วอร์เนอร์
‎์ให้ดำเนินการจ่ายเงิน ‎เขาไปหาแบลตเตอร์ แบลตเตอร์มาหาผม
‎เอกสารต่างๆ ผ่านมาทางฟีฟ่า
‎อนุมัติเงินเข้าบัญชีซึ่งควบคุมโดยแจ็ค วอร์เนอร์
‎เป็นเงินสิบล้านเหรียญ
‎เขารับเงินไป
‎เขาต้องแบ่งสิบเปอร์เซ็นต์ให้ชัค เบลเซอร์
‎แอฟริกาใต้เสนอให้สิบล้าน
‎ซึ่งหนึ่งล้านต้องแบ่งให้ชัค
‎ฉันเพิ่งรู้ตอนนั้น ฉันพูดว่า "คุณล้อเล่นเหรอ"
‎"แจ็ค วอร์เนอร์ได้เก้าล้าน คุณได้หนึ่งล้าน"
‎"แล้วคนอื่นล่ะได้กันเท่าไหร่ ‎แอฟริกาใต้มีเงินสักเท่าไหร่เชียว"
‎"นี่ทำกันแบบนี้จริงๆ เหรอ"
‎เมื่อคุณรู้ว่าคนไหนที่มีนิสัยรับสินบน
‎ทีนี้เราก็รู้แล้วว่าเงินสิบล้านก็ต้องหายไปด้วย
‎นั่นก็แค่ข้อเท็จจริง
‎สมาชิกคนอื่นในคณะกรรมการบริหาร ‎รู้ดีว่าแจ็ค วอร์เนอร์ทำอะไรอยู่
‎ไม่มีใครหยุดเขา นี่คือทรรศนะของคนพวกนี้
‎พวกเขาเชื่อว่าพวกเขาทำได้ทุกอย่าง ‎พวกเราไม่มีขีดจำกัด
‎พวกเขาเชื่อว่าพวกเขามีสิทธิ์ ‎ที่จะหาเงินจากฟุตบอลโลก
‎ดูเหมือนจะไม่มีคำถาม
‎เรื่องที่เงินก้อนนี้จ่ายให้แก่แจ็ค วอร์เนอร์ ‎เงินที่ต้องให้ชาวแอฟริกันพลัดถิ่น
‎ให้แก่ชาวแอฟริกันที่ถูกพรากไปจากแอฟริกา
‎ผ่านการค้าทาสแต่ดั้งเดิม
‎และผู้คนมากมายที่ยังอยู่ในสภาพยากจนข้นแค้น
‎แทบจะไม่มีเหตุผลที่ดีกว่านี้แล้ว
‎และความจริงก็คือไม่มีมรดกใด ‎ที่สร้างไว้ให้คนรุ่นหลังจากเงินสิบล้านเหรียญนี้
‎แอฟริกาใต้พยายามประกาศว่าพวกเขาไม่ผิด
‎เราจึงขอปฏิเสธอย่างเด็ดขาด
‎ว่าประเทศและรัฐบาลของเรา ‎ไม่ได้ติดสินบนใครเพื่อให้ได้สิทธิ์
‎เป็นเจ้าภาพฟุตบอลโลกปี 2010
‎การโจมตีครั้งนี้ เราได้…
‎นั่นคือจุดด่างสำหรับพวกเขา ‎เมื่อคิดถึงความตั้งใจดีในการเสนอตัว
‎มันควรจะได้… ‎พวกเขาสมควรได้เป็นเจ้าภาพฟุตบอลโลก
‎พวกเขาไม่สมควรทำอะไรอย่างอื่นพวกนี้
‎มันคือปัญหาของฟีฟ่า
‎ถ้าคนในตำแหน่งสูงๆ ทุจริต
‎ปัญหาก็ไม่ได้อยู่ที่คน ‎ที่มาขอเป็นเจ้าภาพฟุตบอลโลก
‎มันเป็นปัญหาที่คนที่ตัดสินใจเรื่องนี้
‎ผมจำได้ว่าในช่วงที่ดีที่สุด ‎หลังฟุตบอลโลกที่แอฟริกาใต้
‎มันคือการเริ่มต้นครั้งใหญ่
‎วันหนึ่งประธานคนก่อนเคยบอกผมว่า
‎"เซปป์ ตอนนี้คุณสร้างปีศาจขึ้นมาแล้ว"
‎ตอนนั้นผมไม่เชื่อเขา
‎แต่พอมองย้อนกลับไป ผมอยากบอกว่าเขาพูดถูก
‎(การประชุมฟีฟ่า ออสเตรเลีย ปี 2008)
‎คุณต้องเข้าใจ
‎ว่าเมื่อคุณเป็นส่วนหนึ่งของวัฒนธรรม
‎นั่นคือวิถีชีวิต
‎วัฒนธรรมของฟีฟ่าคือวิถีชีวิต
‎นี่คือกลุ่มคนที่รู้สึกว่า ‎พวกเขาไม่มีภาระรับผิดชอบต่อใคร
‎ท่านประธาน เชิญกล่าวได้ครับ
‎งานนี้ ฟุตบอลโลกฟีฟ่า
‎เป็นการแข่งขันกีฬาอันดับหนึ่งของโลก
‎ถ้าคุณอยู่ในกองเงินกองอำนาจขนาดนั้น
‎ในหัวคุณจะคิดว่า
‎ไม่มีใครจะมาแทรกแซงสิ่งที่คุณทำอยู่ได้
‎มีผู้เสนอตัวอยากจัดฟุตบอลโลกปี 2018 มากมาย
‎สหรัฐอเมริกา
‎อังกฤษ
‎รัสเซีย
‎กาตาร์…
‎ระบบทั้งหมดของคุณลงล็อกเข้าที่
‎เพื่อให้ไม่มีใครสามารถแตะต้องคุณได้
‎ดังนั้นสิ่งที่ผมจะเสนอ
‎คือเราจะให้มีการเสนอตัว
‎ฟุตบอลโลกทั้งปี 2018 และปี 2022
‎แต่จะทำไปพร้อมๆ กัน
‎เพื่อให้โอกาสผู้บริหารฟีฟ่า ‎ได้ตัดสินใจเลือกตัวเลือกที่ดีที่สุด
‎มันเป็นการตัดสินใจโดยใช้ลิขสิทธิ์ทีวีเป็นเกณฑ์
‎เมื่อคุณเตรียมการจะตัดสินใจ ‎พร้อมกันทั้งฟุตบอลโลกเอและฟุตบอลโลกบี
‎ซึ่งจะจัดขึ้นในอีกสี่ปีให้หลัง ‎คุณสามารถขายทั้งสองรายการได้ในคราวเดียว
‎ซึ่งนั่นจะสร้างรายได้มากขึ้น
‎ตัดสินใจผิดหรือเปล่า ‎ที่จะเลือกเจ้าภาพทั้งสองครั้งไปพร้อมกัน
‎ถ้าพูดในเชิงพาณิชย์ผมไม่คิดว่าผิด ‎แต่ในแง่ของการทุจริต
‎เพราะนั่นละคือคำถามใหญ่ ก็อาจจะผิด
‎(ตุลาคมปี 2010 สองเดือนก่อนโหวต)
‎ก่อนการเลือกเจ้าภาพปี 2010
‎ควรจะมีสมาชิกเอ็กซ์โค 24คน ‎แต่มีแค่ 22 คนที่โหวต
‎ฟีฟ่า ผู้กำกับดูแลฟุตบอล
‎สั่งพักงานกรรมการบริหารสองคน
‎การสั่งพักงานนี้เกิดจากข้อกล่าวหาที่ว่า ‎ตัวแทนจากไนจีเรียและตาฮีติ
‎พยายามขายคะแนนเสียง ‎ระหว่างการเสนอตัวเป็นเจ้าภาพ
‎พวกเขาจะไม่มีส่วนร่วม
‎ในการตัดสินหาประเทศเจ้าภาพฟุตบอลโลก ‎ปี 2018 และ 2022 อีกต่อไป
‎เรื่องพวกนั้นมีมาเรื่อยๆ
‎ฉันไม่คิดว่าฟีฟ่าคิดว่าจะเป็นอย่างนี้
‎และฉันไม่คิดว่าพวกเขารู้วิธีรับมือ
‎เรามีหน่วยงานอยู่ คณะกรรมการจริยธรรม
‎ซึ่งได้รับการแต่งตั้งตั้งแต่วันแรก ‎ให้ตรวจสอบกระบวนการประมูลทั้งหมด
‎คณะกรรมการนี้ไม่เพียงแค่คอยตรวจสอบ
‎แต่ยังตัดสินใจด้วย
‎มีสมาชิกบางคนที่ถูกพักงาน
‎แต่คนก็โง่มาก
‎มันเหลือเชื่อที่คนเราโง่มาก
‎คนที่อยู่ในตำแหน่งที่ทรงอิทธิพลในฟีฟ่า
‎ไม่ให้อะไรเปล่าๆ หรอก
‎แต่นี่แหละมนุษย์ เห็นอะไรก็เชื่อตามนั้น
‎การตัดสินใจรวมฟุตบอลโลกทั้งสองครั้งพร้อมกัน
‎ผมคิดว่ามันไม่ใช่สิ่งที่ถูกต้อง
‎แต่ตอนนี้เราอยู่ในสถานการณ์ ‎ที่ต้องดำเนินไปตามนั้น
‎(ซูริก สวิตเซอร์แลนด์)
‎(2 ธันวาคม 2010)
‎นักการเมือง ราชวงศ์ และชนชั้นนำของฟุตบอล
‎เหล่าคนดังของอังกฤษ ‎ต่างมาที่ซูริกเพื่อโปรยเสน่ห์ให้ได้เป็นเจ้าภาพ
‎เจ้าภาพปี 2018 ‎ได้ตัดสินใจว่าจะจัดในประเทศในยุโรป
‎ส่วนปี 2022 จะไปประเทศอื่นในส่วนอื่นของโลก
‎ต้องยกความดีให้แก่เจ้าชายวิลเลียม ‎ผู้ซึ่งทุ่มเทอย่างหนัก
‎และให้แก่เดวิด เบ็คแฮมและทุกคนในทีม
‎ทีนี้เราแค่ต้องโน้มน้าวคนในนั้น
‎ว่าเราจะจัดอย่างยิ่งใหญ่ได้ ขอบคุณ
‎ที่อังกฤษ ผู้คนที่นั่น ‎ต่างให้การสนับสนุนอย่างแข็งขัน
‎ทั้งสนามกีฬาและฟุตบอลที่มีมาตรฐานสูงสุด
‎ผมคิดว่าเราไว้ใจกรรมการทุกคนได้
‎อย่างไรเสียพวกเขาก็เป็นคนวงการฟุตบอล
‎พวกเขาจะต้องอยากมอบฟุตบอลโลก ‎ให้แก่ประเทศที่ดีที่สุด
‎ที่พวกเขาคิดว่าสามารถจะเป็นเจ้าภาพ ‎จัดการแข่งขันกีฬาที่ใหญ่ที่สุดในโลกได้
‎แล้วก็มีรัสเซีย
‎แต่ถนนและระบบการขนส่งภายในประเทศ
‎ไม่เหมาะกับฟุตบอลโลก
‎ผมจำได้ว่าประธานาธิบดีปูติน ‎สัญญาว่าจะปรับปรุงเรื่องนั้น
‎ท่านประธานาธิบดี ท่านมั่นใจแค่ไหน
‎ว่าจะนำฟุตบอลโลกไปอเมริกาได้
‎ส่วนของปี 2022 สหรัฐฯนำเสนอ ‎สนามกีฬาที่ดีที่สุด
‎โครงสร้างพื้นฐานและโรงแรมที่ดีที่สุด ‎มีแต่ของที่ดีที่สุด
‎เราจะนำเสนอให้ดีที่สุดเท่าที่จะทำได้
‎ผมคิดว่านี่จะดีต่อฟีฟ่าและต่อวงการกีฬาทั่วโลก
‎แน่นอนเราคิดว่า ถ้าดูที่ปี 2018
‎ประเทศที่ข้อเสนอแข็งแกร่งที่สุด ‎แน่นอนว่าคืออังกฤษ
‎และถ้ามองที่ปี 2022
‎ข้อเสนอที่แข็งแกร่งที่สุด ชัดเจนว่าคือสหรัฐฯ
‎ผมหวังว่าจะมีโอกาสได้ต้อนรับทุกคนในปี 2022
‎และไม่มีทางเลยที่ผู้ยื่นข้อเสนอรายอื่น
‎จะทำตามความคาดหวังทั้งหมดได้
‎ฟุตบอลโลกที่กาตาร์ ‎จะมอบโอกาสทางการค้าที่เหนือกว่า
‎เรารู้ว่ามันเหมือนเข็นครกขึ้นเขา
‎เรารู้ว่าสหรัฐฯ คือตัวเต็ง
‎เรารู้ดี
‎(การประกาศประเทศเจ้าภาพ)
‎คณะกรรมการบริหารฟีฟ่า ‎ได้ลงคะแนนแล้วเมื่อไม่กี่นาทีที่ผ่านมา
‎ท่านประธานจะประกาศผลการลงคะแนน
‎การจะมอบสิทธิ์จัดฟุตบอลโลก
‎ไม่ควรเป็นการตัดสินใจของเอ็กซ์โคแค่กลุ่มเดียว
‎เพราะพวกเขาใช้อำนาจในทางที่ผิด ‎อย่างไร้ขอบเขต
‎สุภาพสตรีและสุภาพบุรุษ ‎เพื่อนๆ ที่รัก แฟนฟุตบอลทั่วโลก…
‎ถ้าคุณไม่มีธรรมาภิบาล ‎ถ้าคุณไม่มีการตรวจสอบและถ่วงดุล
‎ถ้าไม่มีใครควบคุมสิ่งที่คุณทำ
‎และคุณไม่ต้องรับผิดชอบที่ต้องชี้แจงกับคนอื่น
‎นี่ก็คือของฟรีชัดๆ
‎การแข่งขันฟุตบอลโลกปี 2018
‎จะจัดขึ้นที่รัสเซียครับ
‎เราต่างก็นึกถากถางถึงแรงจูงใจ
‎คนพวกนี้สนใจกีฬานี้จริงๆ เหรอ
‎หรือพวกเขาสนใจกีฬานี้
‎ในแง่ว่ามันให้อะไรกับพวกเขา
‎และตอนนี้ ทุกท่านครับ
‎ผู้ชนะการจัดแข่งขันฟุตบอลโลกปี 2022
‎คือกาตาร์
‎ตอนที่เซปป์ดึงของในซองออกมา ‎ก็มีเสียงสูดหายใจดังขึ้น
‎ฉันจำได้ว่าชัคมองฉัน เขาคาดไม่ถึงสุดๆ
‎สิ่งแรกที่ผมทำคือมองไปทางซ้าย
‎สีหน้าผิดหวังของพวกเขาออกมาชัดมากๆ
‎ผมไม่ได้ตกใจ
‎แต่ผมผิดหวังและ… โกรธ
‎แบลตเตอร์ไม่ได้อยากได้กาตาร์
‎ผมจำได้ ผมอยู่บนเวทีกับเขา
‎เขาตีผมแล้วพูดว่า "ยิ้มสิ"
‎สำหรับเขานี่คือความพ่ายแพ้
‎และเขารู้ว่า ‎จะมีเสียงวิจารณ์มากมายเข้ามาที่ฟีฟ่า
‎ผมบอกเซปป์ว่า
‎"ฟังนะ เรากำลังลำบากแล้ว"
‎แล้วก็ไม่ต้องสงสัย ตูม!
‎คำบรรยายโดย วราภรณ์ วราสภานนท์